סיון רהב-מאיר

סיון אסתר רהב-מאיר (נולדה ב-2 ביולי 1981, ל' בסיוון ה'תשמ"א) היא עיתונאית, כתבת חדשות, פובליציסטית ומנחת טלוויזיה ורדיו ישראלית. סיון אסתר רהב נולדה ברמת השרון, לאריה ולרונית רהב, וגדלה כחילונית. קרויה על שם החודש העברי שבו נולדה. בגיל שש עברה עם משפחתה להרצליה, והחלה לכתוב בעיתוני הילדים "צ'ופר" ו"פשוש". כשהייתה בת שמונה אובחנה כמחוננת, ולמדה בפרויקט המחוננים בעירה בבית הספר שמואל הנגיד. בתיכון למדה בפרויקט "רמות" שבתיכון רוטברג. הנחתה תוכניות טלוויזיה בטלוויזיה החינוכית, בהן תוכנית הילדים "בננה בום" לצדו של מיכאל הנגבי, "זומביט" בנושאי מחשוב. שימשה כתבת נוער ותחקירנית בעיתונים "כולנו", "ראש 1" ו"קלפים פתוחים" בטלוויזיה הלימודית. ראיינה בטלוויזיה את ראש הממשלה יצחק רבין ואת שר החוץ שמעון פרס, השתתפה בתוכנית הטלוויזיה "בשידור חי עם דן שילון" ובתוכנית "הראשון בבידור" עם דודו טופז. לימים סיפרה שבעקבות רצח רבין, זמן קצר לאחר שראיינה אותו, החלה במסע להכרת היהדות. כשהייתה בת 17 יצא לאור ספרה הראשון, "מדריך לעיתונאי הצעיר". בגיל 18 סיימה את לימודיה לתואר ראשון במדע המדינה ובניהול באוניברסיטת תל אביב. בשנות לימודיה באוניברסיטה בעקבות קריאת ספרים של ישעיהו ליבוביץ, נחמה ליבוביץ, הרב סולובייצ'יק והרב קוק חזרה בתשובה. לפני שירותה בצה"ל, למדה במשך שנה במכינה קדם-צבאית בית ישראל. את שירותה בצה"ל עשתה בגלי צה"ל כששימשה ככתבת לענייני רווחה וקליטה ולענייני משפט ולענייני דתות. עם שחרורה בשנת 2002, מונתה לכתבת לענייני דתות בערוץ 2, ולאחר מכן מונתה לכתבת לענייני משפט. בהמשך החלה להנחות את מגזין האקטואליה היומי של חברת החדשות של ערוץ 2 "שש עם", שאותו היא הגישה לסירוגין עם עודד בן-עמי. בשנת 2003 נישאה לפובליציסט ושדרן הרדיו ידידיה מאיר. בשנת 2005 הוציאה עם בעלה את הספר "ימים כתומים" (הוצאת ידיעות אחרונות), שמאגד שמונה ראיונות עם דמויות מהציונות הדתית, בהן הרב אליקים לבנון, דוד לנדאו, תא"ל הרב ישראל וייס, הרב שלמה אבינר, מוטי זיסר ואחרים. הספר עוסק בעיקרו בהיבטים של תוכנית ההתנתקות בעיניהם של המרואיינים. בשנת 2006 החלה להגיש יחד עם גידי גוב, ואחר-כך עם דני קושמרו, את תוכנית הבוקר של "קשת" "יום חדש" לאחר פרישתה של שירי ארצי. באוקטובר 2008 חשפה את דבר מעברו של לב לבייב ללונדון. באוקטובר 2009 מונתה לתפקיד הכתבת בכנסת, והחליפה את עמית סגל, שעבר באופן זמני לתפקיד הכתב באירופה. החל משנת 2009 משדרת עם בעלה בגלי צה"ל תוכנית אישית בשם "סוף שבוע זוגי", מדי יום שישי בשעה 12:00. במרץ 2011 ראיינה רהב-מאיר באופן בלעדי את שרה נתניהו. בריאיון הגיבה נתניהו לראשונה לביקורת נגדה. בין היתר, ראיינה גם את משה טלנסקי, הרב עובדיה יוסף, ענת קם, ארקדי גאידמק, לב לבייב ושולה זקן. רהב-מאיר חשפה את נישואי יגאל עמיר ללריסה טרימבובלר. רהב-מאיר כותבת טור שבועי "פרשות השבוע" ב"המוסף לשבת", המוסף הפוליטי של "ידיעות אחרונות". נבחרה על ידי "גלובס" לאשת התקשורת האהובה בישראל ועל ידי המגזין ליברל לאחת מ-50 המשפיעים בישראל. עיתון הג'רוזלם פוסט בחר בה לאחת מ-50 היהודים המשפיעים בעולם. במרץ 2016 זכתה במכרז של משרד החינוך להנחיית חידון התנ"ך העולמי לנוער יהודי, אך ויתרה על התפקיד, לאחר שנודע לה כי המנחה הקודם של החידון, אבשלום קור, מעוניין להמשיך להגישו, ושקיבל את ההודעה על החלפתו לאחר 28 שנים, במסרון. ביום העצמאות 2016 הנחתה את טקס הדלקת המשואות לצדו של השחקן עמוס תמם. ב-2023 הייתה הנואמת המרכזית באירוע הסיום של כינוס השלוחות של חב"ד בניו ג'רזי. מאז ספטמבר 2015 מעבירה רהב-מאיר שיעור שבועי על פרשת השבוע, תוך התייחסות לאקטואליה השבועית. השיעור החל כיוזמה מקומית והפך לאירוע שבו משתתפים מאות אנשים מדי שבוע, ורבים נוספים צופים בו במרשתת. השיעור מתקיים מדי יום רביעי בהיכל שלמה בירושלים, משודר ברדיו גלי ישראל וזמין בווידאו ובתמליל באינטרנט. במלואת שנה לשיעור הוא אירח את נשיא המדינה רובי ריבלין. השיעור משלב פרשנים מסורתיים וכולל גם אנקדוטות אישיות, התייחסות לחדשות, לעולם הניו מדיה ולתקשורת הישראלית, וכן מכתבים שהקהל עצמו שולח לרהב-מאיר, על מנת שיוקראו בשיעור. רהב-מאיר גם מפיצה "סטטוס יומי" בוואטסאפ, המתורגם לעשר שפות, לעשרות אלפי רשומים. ב-2016 יצא לאור ספרה "הסטטוס היהודי", בהוצאת ידיעות ספרים, שגם תורגם לאנגלית. מאז החל השיעור הוזמנה רהב-מאיר לדבר על פרשת השבוע ועל אקטואליה בין היתר בפורום מטכ"ל, במוזיאון הסובלנות בלוס אנג'לס ובכנס הוועד היהודי-האמריקאי בוושינגטון די. סי. העיסוק הרב של רהב-מאיר בתקשורת ובפרשת השבוע במקביל, הוביל לחיקוי שלה בתוכנית "ארץ נהדרת". ב-2021 זכתה בפרס ירושלים על הנגשת עולם התורה ופרשת השבוע בזווית אקטואלית. סיון רהב-מאיר מתגוררת בירושלים בשכונת משכנות האומה, בעלה הוא איש התקשורת ידידיה מאיר, ולהם חמישה ילדים. באוגוסט 2019 עברה עם משפחתה לניו יורק, כשליחת "המזרחי העולמי", שם היא לימדה, הרצתה וסיקרה את יהדות אמריקה. במרץ 2020 היא שבה ארצה עם משפחתה עקב מגפת הקורונה. סיון רהב, המדריך לעיתונאי הצעיר של ערוץ הילדים, כתר הוצאה לאור, 1998. (הספר בקטלוג ULI) סיון רהב, הזמן הצעיר, ידיעות ספרים, 2000. (הספר בקטלוג ULI) סיון רהב-מאיר וידידיה מאיר, ימים כתומים, ידיעות ספרים, 2005 ISBN 9654822563 (הספר בקטלוג ULI) סיון רהב-מאיר, הסטטוס היהודי, ידיעות ספרים, 2016 (הספר בקטלוג ULI) סיון רהב-מאיר וידידיה מאיר, סולם יעקב: הרב יעקב אדלשטיין זצ"ל - סיפורים קטנים על אדם גדול, ידיעות ספרים, 2019. (הספר בקטלוג ULI) סיון רהב-מאיר, ימים באים - מעגל השנה, ידיעות ספרים, 2021. (הספר בקטלוג ULI) סיון רהב-מאיר, לגדול! - 54 סיפורים על פרשת השבוע ועלינו, ידיעות ספרים, 2022 סיון רהב-מאיר, לגדול 2 - 43 סיפורים על מסכת אבות ועלינו, ידיעות ספרים, 2023 סיון רהב-מאיר, לגדול 3 - 50 סיפורים על חכמת החסידות ועלינו, ידיעות ספרים, 2023 אתר האינטרנט הרשמי של סיון רהב-מאיר סיון רהב-מאיר, ברשת החברתית פייסבוק סיון רהב-מאיר, ברשת החברתית אקס (טוויטר) סיון רהב-מאיר, סרטונים בערוץ היוטיוב סיון רהב-מאיר, במיזם "אישים" לתיעוד היצירה הישראלית סיון רהב-מאיר, במסד הנתונים הקולנועיים IMDb (באנגלית) סיון רהב-מאיר (1981-), דף שער בספרייה הלאומית עדי גרסיאל, משפחה בשידור, באתר ערוץ 7, 5 בינואר 2006 גלעד יהודאי, נינט של העולם המסורתי, באתר nrg‏, 1 ביוני 2006 סיון רהב מאיר, איפה אלוהים היה? בשואה, באתר nrg‏, 16 באפריל 2007 עדי גרסיאל, מערבים עבודה ומשפחה, באתר ערוץ 7, 5 במרץ 2009 כרמית ספיר ויץ, ‏קפה עם סיון רהב-מאיר, באתר onlife,‏ 22 בספטמבר 2010 יורם יובל, שיחת נפש עם סיון רהב מאיר, הטלוויזיה החינוכית, 11 במאי 2014 גדעון דוקוב, מקור ראשון, האדמו"רית: מה סיון רהב מאיר עושה אחרי השידור?, באתר nrg‏, 25 באוקטובר 2015 לי-אור אברבך ושרה ליבוביץ'-דר, ‏סיון רהב-מאיר עיתונאית ופובליציסטית "היום פחות מעניין אותי להביא סקופים על שרה נתניהו, יותר מעניין אותי להביא סקופים על שרה אמנו", באתר גלובס, 26 בינואר 2016 טליה לוין, ‏סיון רהב מאיר לא זקוקה להגדרות כמו דתיית מחמד, באתר onlife,‏ 11 באפריל 2016 סיון רהב-מאיר, ארכיון השיעור השבועי שלה על פרשת השבוע באתר "ליבא" סיון רהב-מאיר מתארחת בתוכנית "שעה של אנשים", רדיו גלי ישראל, 15 באוקטובר 2015 דרור גלוברמן, אנשים, ‏"לקח לי יותר מדי זמן להבין שמשהו פה לא בסדר", באתר ‏מאקו‏, 23 במרץ 2016 ידידיה מאיר, עכשיו תורה, באתר "ידיעות אחרונות", 23 בספטמבר 2016 סיון רהב-מאיר פונה ללב שלך – 1993, שידור מתוך 'זומביט', סרטון באתר יוטיוב, הטלוויזיה החינוכית הישראלית, 10 באוקטובר 2016 יונתן אסתרקין, הרגשתי את השולחן שלי בדסק רועד בגלל הציבור בחוץ, באתר גלובס, 10 במאי 2017 גדעון דוקוב, תקשורת אוהדת, באתר ערוץ 7, 28 ביוני 2018 עדי אהרון, בשיתוף פנימה, הסולם של סיון רהב מאיר, באתר ערוץ 7, 30 ביוני 2018 רבקי גולדפינגר, עניין אישי סיון רהב מאיר, באתר ערוץ 7, 4 באפריל 2019 דינה חלוץ, סיוון רהב-מאיר: "הסכנה האמיתית היא תקשורת מטומטמת", באתר Xnet‏, 29 באפריל 2019 פגישה עם רוני קובן עונה 3 - סיון רהב מאיר, כאן, 12 בפברואר 2020 המסע של סיון, מתוך התוכנית "חשיפה" בהגשת חיים אתגר, אתר MakoTV‏, 16 באפריל 2020 https://www.facebook.com/SivanRahavNews/posts/3759612567424887 סמדר שילוני, "זה היה פורץ דרך, לא סדום ועמורה": כך ניצל פרק על נוער גאה ב"קלפים פתוחים", באתר ynet, 3 בפברואר 2023 "הסטטוס היהודי", כתבה בתוכנית "אנשים" בערוץ 2 הראיון בדף ה־Facebook של רהב-מאיר גיל ריבה מראיין את סיון רהב מאיר עדי גרסיאל, משפחה בשידור, באתר ערוץ 7, 5 בינואר 2006 סיון רהב-מאיר, ‏שרה נתניהו מגיבה לראשונה לפרשת הנסיעות לחו"ל: "זו רכילות מרושעת - צריך להפסיק את זה!", באתר ‏מאקו‏, 31 במרץ 2011 סיון רהב-מאיר, ‏בלעדי: הגרסה של ענת קם, באתר ‏מאקו‏, 27 במרץ 2011 סיון רהב-מאיר, ‏מיוחד: ארקדי גאידמק מדבר מרוסיה, באתר ‏מאקו‏, 7 בינואר 2010 סיון רהב-מאיר, ‏עדות זקן נגד אולמרט נחשפת: סיגרים, טיסות וכסף מזומן, באתר ‏מאקו‏, 7 במרץ 2014 משה ויסטוך, סיון רהב מאיר היא אשת התקשורת המובילה בישראל, 13 בספטמבר 2017 "משפיעים 2017", באתר "ליברל" באתר הג'רוזלם פוסט רן בוקר, בגלל אבשלום קור: סיון רהב מוותרת על הנחיית חידון התנ"ך, באתר ynet, 14 במרץ 2016 עוזי ברוך, סיון רהב-מאיר תנחה את טקס הדלקת המשואות, באתר ערוץ 7, 3 באפריל 2016 השיעורים של סיון רהב מאיר, באתר הרשמי שלה. משה שטיינמץ, "האדמו"רית החדשה של ישראל": כך הפכה סיוון רהב מאיר לכוכבת לאומית, 22 באפריל 2016, באתר וואלה! באתר "הידברות" פרשת השבוע של סיון רהב-מאיר, באתר "ארץ נהדרת", 1 בנובמבר 2017 משה שטיינמץ, למה החליטו סיון רהב-מאיר וידידיה מאיר לעבור לירושלים?, באתר nrg‏, 26 בינואר 2011 יפעת הללי אברהם, ‏מזל טוב: סיון רהב מאיר ילדה בת בסוף השבוע, באתר ‏מאקו‏, 9 בנובמבר 2014 אלי מנדלבאום, משהו חדש מתחיל: סיון רהב-מאיר נפרדת בדרך לארה"ב, באתר ynet, 6 באוגוסט 2019 ענבל חייט, סיון רהב מאיר נמלטה מהקורונה, באתר ישראל היום, 1 באפריל 2020 בני מר, מה נשאר מפרשת השבוע בפוסטים של סיון רהב־מאיר, באתר הארץ, 14 באוקטובר 2016